cyanic-selkie/wikianc huggingface dataset:
Agathonisi
Historie
Øya var bosatt og forlatt flere ganger grunnet vanskelig forhold. I 1294 ble øy donert til klosteret på Patmos, og i 1522 ble den overtatt av Det osmanske rike. Den 6. august 1824 søkte den beseirete muslimske flåten til Det osmanske rike og mamelukkenes Egypt havn her. Øya ble også benyttet som tilfluktsted for pirater fram til 1300-tallet.
Elisabeth Arnold
Arnold tok sin utdannelse ved Holte Gymnasium og ved Københavns Universitet.
Hun var folketingsmedlem for Radikale Venstre i Århus Amtskreds i perioden 10. mai 1988 til 13. november 2007.
Nickels & Dimes
Nickels & Dimes er et norsk band som spiller en miks av sørstatsrock/jam band/classic rock/americana.
Dragetreneren 2
Dragetreneren 2 (originaltittel: How to Train Your Dragon 2) er en amerikansk animert eventyrfilm for barn fra 2014. Filmen er skrevet og regissert av Dean DeBlois. Jay Baruchel, America Ferrera, Gerard Butler, Christopher Mintz-Plasse, Jonah Hill, Kristen Wiig, Craig Ferguson, T. J. Miller og Kit Harington har hovedstemmene. Filmene er løst basert på bokserien med samme navn av forfatter Cressida Cowell.
Dette er oppfølgeren til filmen Dragetreneren fra 2010, og er den andre filmen i en trilogi. Handlingen finner sted fem år etter den første filmen, med Hikken og vennene hans som unge voksne. Filmen er produsert av DreamWorks.
Soundtracket «Into a Fantasy» er skrevet av Alexander Rybak, og produsert av Knut Bjørnar Asphol.
Handling
Fem år har gått etter at vikinglandsbyen Borkøy sluttet fred med dragene. Hikken drar på eventyr sammen med dragen sin, Tannlaus. De oppdager og kartlegger nye uutforskede land og territorier. Hikken blir presset av sin far, Steinur Digre, til å etterfølge ham som høvding, selv om Hikken fremdeles er usikker på om han egentlig er klar for alt ansvaret dette innebærer. Rett etter å ha oppdaget en skogbrann finner Hikken og kjæresten Astrid restene av en festning. De møter også Eret og Drago som klandrer dem for å ha ødelagt festningen, og som prøver å ta dragene deres til fange.
Hikken og Astrid reiser tilbake til Borkøy og advarer Steinur Digre om drage-hæren som Drago er i ferd med å samle, og Steinur beordrer landsbyboerne å gjøre seg klare til kamp. Hikken mener at krig ikke er uunngåelig, og reiser sammen med Astrid for å snakke fornuft med Drago. De blir tatt til fange av dragerytteren Valka, som viser seg å være Hikkens mor. Valka forteller at hun har brukt 20 år på å redde drager fra Dragos fangenskap. Dragene hun redder blir tatt med til en øy ved hjelp av en gigantisk drage kalt en Bewilderbeast. Steinur sporer opp Hikken til øya hvor han oppdager at kona fremdeles er i live. Samtidig blir Eret kidnappet av de andre dragerytterne som prøver å finne Drago, men rytterne blir fanget, og Drago får vite om alle dragene fra Borkøy-landsbyen.
Drago og hans hær beleirer øya til Valka og dragerytterne, hvor Drago avslører at han også har en Bewilderbeast som utfordrer dragen til Valka. En voldsom kamp oppstår mellom de to gigantiske dragene. Dragos bewilderbeast dreper Valkas bewilderbeast og tar kontroll over alle dragene på øya, inkludert Hikkens drage, Tannlaus. Hikken prøver å overtale Drago til å slutte med all volden, men Drago beordrer ham drept også. Tannlaus, som nå er under påvirkning av Dragos bewilderbeast prøver å drepe Hikken. I siste øyeblikk presser Steinur Hikken ut av veien, og blir truffet i stedet. Steinur blir drept momentant. Drago forlater Hikken til sin egen skjebne, og reiser sin vei på Tannlaus for å hente drage-hæren og ødelegge Borkøy-landsbyen. Steinur gis en skipsgrav og Hikken, nå fylt med sorg over tapet av sin far og dragen sin, kommer tilbake til Borkøy for å forsvare sitt folk og leve opp til sin fars arv.
Dragerytterne flyr på baby-drager, som er immune mot Bewilderbeasts kontroll. De kommer til Borkøy etter at Drago har angrepet landsbyen, og tatt kontroll over alle dragene der. Hikken konfronterer Drago og en hjernevasket Tannlaus mens de andre dragerytterne distraherer bewilderbeast. Drago beordrer Tannlaus til å drepe Hikken, men Hikken lykkes med å befri dragen sin. Drago beordrer deretter bewilderbeast å drepe både Hikken og Tannlaus. Bewilderbeast spruter is etter dem, og klarer tilsynelatende å drepe begge to. Men både Hikken og Tannlaus kommer uskadd fra det. Tannlaus utfordrer Bewilderbeast, samtidig blir alle de andre dragene frigjort fra bewilderbeast kontroll og blir med på kampen. Bewilderbeast blir alvorlig skadet, og drar sin vei sammen med Drago. Etterpå blir Hikken utnevnt til sjef over hele landsbyen. Filmen slutter med at det blir reist en stor statue av Steinur til hans ære, og Hikken utøver sine plikter som høvding og sjef over Borkøy.
Harri Ylönen
Harri Ylönen (født 21. desember 1972 i Kuopio, Finland) er en finsk, tidligere fotballspiller.
Han spilte 89 kamper for Sportsklubben Brann i perioden 1999-2001. Han kom til Brann foran 1999-sesongen fra finske FC Haka hvor han ble seriemester året før. Dette var da Kjell Tennfjord og Harald Aabrekk styrte butikken på Stadion.
Han forlot Sportsklubben Brann som kontraktsløs og returnerte til Haka i 2002, hvor han ble til 2004. Senere spilte han for tyske Sportfreunde Siegen samt en ny periode i FC Haka og senest KuPS, hvor han var trener i 2009.
Historien om finnens avskjed med Sportsklubben Brann er slik: Han fikk tilbud om forlengelse i løpet av 2001-sesongen, men takket nei. Så angret han seg og kom tilbake om ba om muligheten til å signere likevel. Da sa Brann nei.
I sin siste sesong mistet han etter hvert plassen på laget, blant annet til Martin Knudsen og Erlend Hanstveit. Lyspunktet ble scoringen hans på Lerkendal som berget 3-3 i en dramatisk kamp.
Ylönen ble etter hvert forholdsvis merittert og kan smykke seg med sølv i både serie og cup, samt bronse fra Brann-tiden. så vant han seks titler i Finland og var med på opprykk til 2. Bundesliga i Tyskland.
Han har også en rekke A-landskamper for Finland.
Nada Al-Bedwawi
Nada Al-Bedwawi (født 15. august 1997) er en emiratarabisk svømmer.
Hun representerte De forente arabiske emirater under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Søramerikansk juniormesterskap i friidrett 2007
Søramerikansk juniormesterskap i friidrett 2007 ble arrangert i São Paulo i Brasil i 2007.
Sunan Shuofang internasjonale lufthavn
Sunan Shuofang internasjonale lufthavn (WUX / ZSWX) betjener byene Wuxi og Suzhou i provinsen Jiangsu i Folkerepublikken Kina (Sunan er en kinesisk forkortelse for Sør-Jiangsu). Den ligger i storkommunen Shuofang, 12 km sørøst for Wuxi og 22 km nordvest for Suzhou. Flyplassen ble anlagt i 1955 for militær bruk, og fikk ikke sivil flytrafikk før i 2004. Den het tidligere Wuxi Shuofang lufthavn (无锡硕放机场), og fikk sitt nåværende navn i november 2010.
Lien Gisolf
Lien Gisolf (født 13. juli 1910, død 30. mai 1993) var en nederlandsk friidrettsutøver.
Hun representerte Nederland under Sommer-OL 1928, hvor hun tok sølv i høydehopp.
Tore Hansen (sanger)
Tore Hansen (født 12. september 1949 i Hammerfest, død 11. februar 2013 på Diakonhjemmet i Oslo ) var en norsk musiker og sanger. Han er best kjent som vokalist i Unit Five som var et av Norges mest populære danseband på sytti- og åttitallet. Han var med i bandet siden starten i 1970. I 1984, etter at bandet var oppløst, startet han som soloartist med albumet Uniforms. Fire år senere kom albumet Sove i natt. I 2001 ble Unit Five gjenforent og turnerte landet rundt. I 2009 kom platen Drømmen om drømmen. Unit Five gav ut to album etter gjenforeningen i 2001. Hansen døde mandag 11. februar 2013 på Diakonhjemmet i Oslo etter lengre tids kamp mot leverkreft.
Bellore Sangala
Stefan Bellore Sangala (født 2. januar 1995) er en brazzavillekongolesisk svømmer.
Hun representerte Republikken Kongo under Sommer-OL 2016 i Rio de Janeiro, der hun ble utslått i forsøksheatet på 50 meter fri.
I 2021 tok hun med tiden 37,92 en 81. plass for landet sitt på 50 meter fri under Sommer-OL 2020 i Tokyo og kvalifiserte seg derfor ikke til semifinalene på øvelsen.
Oscar Andersson
Oscar Andersson (født 7. april 2002) er en svensk skiskytter, som representerer klubben Älvdalens SKG. Han trenes av Mikael Löfgren.
Idrettskarriere
Han representerte Sverige under Vinter-OL for ungdom 2020. Der kom han på 16.-plass på normaldistansen, med seks bom på de fire skytingene. Oleg Domitsjek fra Russland vant denne distansen. Han deltok også i singel miksstafett, der han gikk sammen med Sara Andersson, og fikk bronse på denne øvelsen. Han kom på sjuendeplass på sprinten, og Sverige kom på 15.-plass på miksstafetten.
Referanser
<References />
Evelina Eriksson
Evelina Eriksson (født 20. august 1996 i Österhaninge) er en svensk håndballmålvakt, som spiller for den norske storklubben og det svenske kvinnelandslaget.
Hun ble tatt ut i 19-mannstroppen til Tomas Axnér foran Håndball-EM 2020 i Danmark.
Hun er uttatt i den svenske troppen til Håndball-EM 2022 for kvinner
P3 Gull
Showet skal først og fremst være et møte mellom publikum og musikken som spilles på P3, men i tillegg har det blitt kjent for stunts som Live Nelvik naken på en wreckingball i 2013 og lapdance med Niklas Baarli i 2014.
Fjernsynsproduksjonen av utdelingen har vunnet seksten Gullrutepriser og er per Gullruten 2022 det programmet som har vunnet flest Gullruter. Prisene er fordelt på seks priser for beste regi, fire priser for beste lyddesign/lysdesign/scenografi/produksjonsdesign, fire priser for beste event og to priser for beste foto.
P3 Gull 2013
Den første utdelingen av P3 Gull ble arrangert 29. november 2013 på Sentrum Scene i Oslo. Programleder var Live Nelvik og showet ble sendt på NRK3, P3 og nrk.no.
P3 Gull 2014
P3 Gull 2014 ble arrangert 29. november 2014 på H3 Arena på Fornebu med Live Nelvik som programleder.
P3 Gull 2015
P3 Gull 2015 ble arrangert 28. november 2015 på H3 Arena med Christine Dancke og Leo Ajkic som programledere.
P3 Gull 2016
P3 Gull 2016 ble arrangert 26. november 2016 på Sentralen i Oslo med Live Nelvik og Ronny Brede Aase som programleder.
P3 Gull 2017
P3 Gull 2017 ble arrangert 25. november 2017 i Skur 13 på Filipstad i Oslo med Live Nelvik og Leo Ajkic som programledere.
Enrico De Nicola
Enrico Roberto De Nicola (født 9. november 1877 i Napoli, død 1. oktober 1959 i Torre del Greco) var en italiensk jurist og liberal politiker. Han var Italias første president etter overgangen fra monarki til republikk i 1946.
P3 Gull
P3 Gull 2018
P3 Gull 2018 ble arrangert 24. november 2018 i Skur 13 på på Filipstad i Oslo med Herman Flesvig som programleder.
Enrico De Nicola
Bakgrunn
Han var sønn av Angelo De Nicola og Concetta Capranica. Etter videregående skolegang ved liceo classico Antonio Genovesi, utdannet han seg til jurist fra Universitetet i Napoli, der han gikk ut i 1896. Han arbeidet som advokat innen strafferetten, som rettsreporter og redaktør for Don Marzio og engasjerte seg i lokalpolitikken i Napoli.
P3 Gull
P3 Gull 2019
P3 Gull 2019 ble arrangert 30. november 2019 i Malersalen på NRK Marienlyst med Ronny Brede Aase som programleder.
Enrico De Nicola
Politiker
De Nicola tilhørte Partito Liberale Italiano. I 1909 tok han første gang sete i Deputertkammeret. Han vant gjenvalg og var aktiv i rikspolitikken inntil fascistpartiets maktovertagelse. I denne tiden fikk han også statssekretærposter, først i kolonidepartementet fra 1913 til 1919 og deretter i finansdepartementet i første halvdel av 1919.
P3 Gull
P3 Gull 2020
P3 Gull 2020 ble arrangert 28. november 2020 i gamle Deichmanske bibliotek med Jonis Josef, Henrik Farley og Martin Lepperød som programledere. På grunn av liten konsertaktivitet under Koronaviruspandemien, ble klassen årets liveartist byttet ut med klassen årets artist.
Enrico De Nicola
Politiker
I 1921 ble han president i Deputertkammeret, et verv han hadde til desember 1923. I august 1921 fikk han til en avtale mellom fascistene og sosialistene i et forsøk på å gjøre slutt på den politiske volden i landet. I 1924 stilte han til valg på den nasjonale listen dominert av Partito Nazionale Fascista, men distanserte seg senere fra fascistene og trakk seg ut av det politikken. Han ble i 1929 utnevnt til senator, men tok aldri sete. I stedet konsentrerte han seg om arbeidet som advokat.
Mot slutten av andre verdenskrig ble De Nicola igjen engasjert politisk. I 1944 var han blant politikerne som fikk i stand overføring av regentmakten til kronprins Umberto, sønn av kong Victor Emmanuel. Etter krigens slutt ble landets statsform endret etter en folkeavstemning og monarkiet avskaffet.
P3 Gull
P3 Gull 2021
P3 Gull 2021 ble arrangert lørdag 27. november 2021 i gamle Deichmanske bibliotek med Jonis Josef, Henrik Farley og Martin Lepperød som programledere. Utdelingen ble overført på NRK1, på P3.no og NRK TV.
Enrico De Nicola
President
De Nicola ble i juni 1946 valgt til provisorisk statsoverhode, deretter var han fra 1. januar 1947 til 11. mai 1948 landets president i henhold til overgangsbestemmelser i grunnloven.
P3 Gull
P3 Gull 2022
P3 Gull 2022 ble arrangert lørdag 26. november 2022 i H3 Arena på Fornebu med Annika Momrak og Lars Berrum som programledere. Utdelingen ble overført på NRK1, NRK TV og P3.
Enrico De Nicola
President
Etter perioden som president var De Nicola fra 1948 livstidssenator. Senatsperioden ble avbrutt av at De Nicola fra 1955 til 1957 var dommer i grunnlovsdomstolen, det siste drøye året som justitiarius.
Stjernekamp (sesong 3)
Den tredje sesongen av Stjernekamp ble produsert av Monster Entertainment for NRK høsten 2014. Ti programmer ledet av Kåre Magnus Bergh ble direktesendt på NRK1 fra H3 Arena på Fornebu mellom 13. september og 15. november.
Musikkjournalist Mona B. Riise og rockemusiker Thomas Felberg var faste medlemmer av ekspertpanelet, mens den tredje plassen i panelet ble fylt av en rullerende sjangerekspert som også coachet deltakerne i løpet av uka.
Sesongen ble vunnet av Nora Foss Al-Jabri, som slo ut Reidun Sæther i finalen. Øvrige deltakere var Jørn Hoel, Raylee, Paul Hansen, Mohamed «Mo» Abdi Farah, Anita Skorgan, Lars Erik Blokkhus, Eddie Guz og Unni Wilhelmsen.
Produsent for sesongen var Christian Holst Meinseth, mens co-produsent var Vibeke Sørlie.
Deltakere
{{Legend|lightgreen|Deltakeren gikk videre til neste runde.}} {{Legend|#FFEBCD|(-) Deltakeren var blant de 2–3 med færrest stemmer.}} {{Legend|salmon|(x) Deltakeren fikk færrest stemmer og er ute av konkurransen.}}
Sendinger
Ti programmer ble sendt direkte på NRK1 fra H3 Arena på Fornebu over ti lørdager mellom 13. september og 15. november.
Sending 1: 50–60-tallsrock
I den første sendingen 13. september skulle de ti deltakerne bryne seg på sjangeren 50–60-tallsrock. Stephen Ackles var coach og sjangerekspert.
Ingen røk ut av konkurransen i denne sendingen, men Anita, Nora og Unni var de tre som fikk færrest stemmer.
Sending 2: Funk
20. september stod sjangeren funk for tur. , også kjent som DJ Dust, var coach og sjangerekspert.
Stemmene fra første og andre sending ble slått sammen, og det var Unni som måtte forlate konkurransen. Eddie og Paul var de to andre som fikk få stemmer.
Sending 3: Country
27. september var sjangeren country, og Ottar «Big Hand» Johansen var coach og sjangerekspert.
Åpningsnummer: «Thank God I'm a Country Boy» med John Denver
Eddie røk ut, mens Jørn og Raylee var de med nest færrest stemmer.
Sending 4: Storband
4. oktober fikk deltakerne prøve seg på sjangeren storband, og Jens Wendelboe var coach og sjangerekspert.
Åpningsnummer: «Can't Take My Eyes Off You» med Frankie Valli
Lars Erik fikk færrest stemmer og røk ut av konkurransen, med Nora og Paul på plassene over.
Sending 5: Hiphop
11. oktober stod sjangeren hiphop for tur, og William «Nasty Kutt» Wiik Larsen var coach og sjangerekspert.
Anita måtte forlate konkurransen etter å ha fått færrest stemmer, mens Jørn og Reidun også var blant de med færrest stemmer.
Sending 6: Opera
18. oktober fikk deltakerne bryne seg på sjangeren opera. Solveig Kringlebotn var coach og sjangerekspert.
Åpningsnummer: «» fra Carmen av Georges Bizet
Gjestenummer: «Belle nuit, ô nuit d'amour» fra Hoffmanns eventyr av Jacques Offenbach
Mo var den som måtte forlate konkurransen, mens Nora og Paul kom seg akkurat videre.
Sending 7: 2000-tallspop og musikal
25. oktober måtte deltakerne for første gang bryne seg på to forskjellige sjangere; 2000-tallspop og musikal.
I 2000-tallspop var Bertine Zetlitz coach og sjangerekspert.
I musikal var Heidi Gjermundsen Broch coach og sjangerekspert.
Paul fikk færrest stekker og røk ut, mens Raylee fikk nest færrest.
Sending 8: Norsk på norsk og duett
Andre dobbeltutfordring 1. november innebar sjangeren norsk på norsk, samt duett. Tuva Syvertsen var coach i norsk på norsk og sjangerekspert gjennom hele sendingen.
Åpningsnummer: «Den du veit» med Marius Müller
Raylee måtte forlate konkurransen.
Sending 9: Danseband og publikums valg
I semifinalen 8. november var det sjangrene danseband og publikums valg. Rune Rudberg var coach og sjangerekspert i begge sjangre.
De to finaleplassene gikk til Nora og Reidun, mens Jørn var den som måtte forlate konkurransen.
Sending 10: Finale
I finalen 15. november skulle de to gjenværende deltakerne, Nora og Reidun, synge en av låtene de hadde sunget tidligere i Stjernekamp-sesongen, en låt fra egen karriere, og en valgfri finalelåt. Det faste ekspertpanelet, Mona B. Riise og Thomas Felberg, var coacher, mens fjorårsvinneren Silya Nymoen var gjesteekspert.
Åpningsnummer (alle): «Love Me Again» med John Newman
Nora fikk flest stemmer og vant til slutt denne sesongen av Stjernekamp.
Mari-Ann Einarsrud
Mari-Ann Einarsrud (født 26. november 1960 i Hof i Solør) er en norsk kjemiker og materialforsker. Hun er professor i uorganisk kjemi ved Norges teknisk-naturvitenskapelige universitet (NTNU).
Utdannelse og karriere
Hun ble ansatt som førsteamanuensis ved Institutt for uorganisk kjemi, NTH. På denne tiden hadde hun bestemt seg for å gå over fra sitt opprinnelige forskningsfelt til å forske på teknisk keramikk. Hun hadde også et forskningsopphold ved Massachusetts Institute of Technology (MIT) i studieåret 1987/1988 for å studere dette feltet.
Hun spesialiserte seg på aerogel, ørsmå glasskuler i et gitter, og fikk i 1989 av NTNF oppdraget med å se på hvordan aerogel kan tørkes på enklere måter enn ved superkritisk tørking, der man anvender høyt trykk og høy temperatur (100 atmosfærer og rundt 300 grader celsius). Hun studerte en teknikk som tørket ved én atmosfæres trykk og under 100 grader.
Hun jobbet videre med aerogel, og ble i 1993 kjent da hun kunne presentere et nytt konsept for isolerglass laget av aerogel med den nye tørketeknikken, som var utviklet i samarbeid med Siv Hæreid.
I 1997 ble hun professor i uorganisk kjemi ved NTNU, med spesialisering i keramiske materialer. Hun satt i kollegiet (styret) ved NTNU i to perioder.
Hun er gruppeleder for Functional Materials and Materials Chemistry, ei forskergruppe som blant annet har forsket på erstatninger for helsefarlig bly i barneleker, PC-er og mobiltelefoner.
I 2007 etablerte hun, sammen med NTNU-professorene Tor Grande og Kjell Wiik, selskapet CerPoTech, som lager keramiske pulver til bruk i brenselceller, katalytiske membraner og materialer som erstatter bly i elektroniske produkt.
Sør-Afrika under VM i svømmesport 2005
Sør-Afrika deltok under VM i svømmesport 2005 i Montréal i Canada mellom 16. og 31. juli 2005 og tok for første gang mer enn en medalje, nemlig fem medaljer.
Karl Erik Ulseth
Karl Erik Ulseth (født 1964) er en norsk tidligere  ishockeyspiller. Han spilte løper gjennom 1980-tallet for Vålerengen. Ulseth ble Norgesmester i 1982 og Norgesmester i 1985 for Vålerengen. Han fikk noen juniorlandskamper for Norge.
Sheila Lerwill
Sheila Lerwill (født 16. august 1928) er en britisk friidrettsutøver.
Hun representerte Storbritannia under Sommer-OL 1952, hvor hun tok sølv i høydehopp.
André Regaud
André Regaud (født 14. februar 1868 i Lyon, død 12. januar 1945 i Paris) var en fransk skytter som deltok i flere olympiske leker, 1908 i London, 1912 i Stockholm og 1920 i Antwerpen.
Regaud vant en olympisk bronsemedalje i skyting under OL 1908 i London. Han var med på det franske laget som kom på tredjeplass i lagskyting rifle 50 og 100 yards bak Storbritannia og Sverige. De andre på laget var Paul Colas, Léon Lécuyer og Henri Bonnefoy. Regaud skjøt 186 poeng, det var det nest beste resultatet på det franske laget.
Taunøytrino
Taunøytrino eller tauonnøytrino er en subatomær elementærpartikkel med symbolet ντ og ingen netto elektrisk ladning. Sammen med tau danner den den tredje generasjonen av leptoner, derav navnet taunøytrino. Eksistensen ble umiddelbart antydet etter at tau-partikkelen ble oppdaget i en rekke eksperimenter mellom 1974 og 1977, utført av Martin Lewis Perl og hans kolleger ved SLAC–LBL. Oppdagelsen av taunøytrinoet ble annonsert i juli 2000 av DONUT-samarbeidet.
Roukaya Mahamane
Roukaya Mahamane (født 13. januar 1997) er en nigersk svømmer.
Hun representerte Niger under Sommer-OL 2016 i Rio de Janeiro, der hun ble utslått i forsøksheatet på 50 meter fri.
I 2021 tok hun med tiden 32,21 en 76. plass for landet sitt på 50 meter fri under Sommer-OL 2020 i Tokyo og kvalifiserte seg derfor ikke til semifinalene på øvelsen.
Museo Nacional de Costa Rica
Museo Nacional de Costa Rica er Costa Ricas nasjonalmuseum. Det stiller ut gjenstander fra landets geologiske, arkeologiske, koloniale, religiøse og moderne historie. Det har en særlig stor samling av artefakter fra den førkolumbiske perioden, deriblant flere store steinkuler av ukjent opprinnelse.
Museet ble oppretta i 1887 i installasjonene til Universidad de Santo Tomás. Siden 1950 har det holdt til i Bellavsita-festninga ved Plaza de la Democracia i hovedstaden San José. Bygninga ble opprinnelig oppført som en militær festning i 1917, og ytterveggene har flere kulehull fra borgerkrigen i 1948.
Richard Skog
Richard Skog (født 16. juni 1981) er en norsk strongman-utøver. Han har vunnet konkurransen Norges sterkeste mann to ganger, i 2009 og 2010. Han kom på fjerdeplass i 2007, og andreplass i 2008. Hans beste plassering i Viking Power Challenge er en 2. plass i 2009, og han kom på 8.-plass i 2007, 3.-plass i 2008 og 4.-plass i 2010. I 2016 spilte han Sturla Beinknuser i komiserien Vikingane.
Thelma Hopkins
Thelma Hopkins (født 16. mars 1936) er en britisk friidrettsutøver.
Hun representerte Storbritannia under Sommer-OL 1956, hvor hun tok sølv i høydehopp.
Hu Huanyong
Hu Huanyong (, født 20. november 1901 i Yixing i provinsen Jiangsu i Kina, død 30. april 1998) var en kinesisk demograf og grunnlegger av sitt lands befolkningsgeografi.
Han studerte i Nanjing og i Paris, og ble etter sin hjemkomst etterhvert dekanus for geografifakultetet ved Nanjings sentraluniversitet.
I en vitenskapelig studie fra 1934 om distribusjonen av den kinesiske befolkning trakk han opp den såkalte Heihe-Tengchong-linjen (黑河-腾冲线), en geodemografisk demarkasjonslinje som tegner et markant demografisk skille på den kinesiske landmasse. Kartstreken kalles også Aihui-Tengchong-linjen, eller Hu-linjen (etter ham selv).
Jarosława Jóźwiakowska
Jarosława Jóźwiakowska (født 20. januar 1937) er en polsk friidrettsutøver.
Hun representerte Polen under Sommer-OL 1960, hvor hun tok sølv i høydehopp.
Academy Juvenile Award
Academy Juvenile Award, også kjent som Juvenile Oscar, var en æres-Oscar ble delt ut etter skjønnsmessig vurdering av Board of Governors i Academy of Motion Picture Arts and Sciences (AMPAS) for å hedre «fremragende bidrag» til filmindustrien fra barne- og ungdomsskuespillere under 18 år.
Selve prisen var en miniatyr av den tradisjonelle Oscar-statuetten, og var rundt 18 cm høy. Akademiet delte ut prisen for første gang i 1935 til 6 år gamle Shirley Temple for hennes bidrag det foregående filmåret. Den ble deretter delt ut med jevne mellomrom de neste 25 årene, frem til 1961. Den siste vinneren var 12 år gamle Hayley Mills, som vant prisen for sin rolletolkning i Pollyanna (1960).
Prisvinnere
Angitt alder på prisvinnerne er alderen de hadde da de mottok prisen, og ikke alderen da de spilte i filmene som de vant prisen for. I enkelte tilfeller foregikk utdelingen over et år etter at filmen ble utgitt for første gang, og to år etter at innspillingen var fullført.
Kristina Abrahamsdotter
Kristina Abrahamsdotter (finsk: Kristiina Abrahamintytär) (født ca. 1432, død etter 1492) var en finsk adelskvinne. Hun var dronning av Sverige som tredje ektefelle av den svenske kongen Karl Knutsson Bonde.
Karl traff henne da han var i eksil i Finland i 1457. Da han returnerte til Sverige og besteg tronen igjen i 1464 var hun med. Paret fikk sønnen Karl Karlsson Bonde sammen.
Karl giftet seg med henne på dødsleiet i 1470.
Penthima
Penthima er en gruppe av biller som hører til underfamilien gullbasser (Cetoniinae) i den artsrike gruppen Scarabaeoidea.
Utbredelse
Arten er utbredt på Java.
Haneen Ibrahim
Haneen Ibrahim (født 29. juni 2000) er en sudansk svømmer.
Hun representerte Sudan under Sommer-OL 2016 i Rio de Janeiro, der hun ble utslått i forsøksheatet på 50 meter fri.
I 2021 tok hun med tiden 34,49 en 80. plass for landet sitt på 50 meter fri under Sommer-OL 2020 i Tokyo og kvalifiserte seg derfor ikke til semifinalene på øvelsen.
Søramerikansk juniormesterskap i friidrett 2009
Søramerikansk juniormesterskap i friidrett 2009 ble arrangert i São Paulo i Brasil og Port of Spain på Trinidad og Tobago i 2009.
VM i friidrett 2022 – Kulestøt kvinner
Øvelsen Kulestøt kvinner i VM i friidrett 2022 ble avholdt på Hayward Field i Eugene, Oregon, USA 15. og 16. juli 2022.
Kvalifisering
Kvalifisering: Utøverne som klarte kvalifikasjonskravet på 18,90 m (Q) eller som minst var blant de 12 beste (q) gikk videre til finalen.
Sundvolden Grand Prix 2016
Sundvolden Grand Prix 2016 var den sjette utgaven av endagsrittet Sundvolden Grand Prix, tidligere kjent som Hadeland Grand Prix, og ble arrangert 7. mai 2016 av Ringerike Sykkelklubb. Rittet var klassifisert som kategori 1.2 av Det internasjonale sykkelforbundet (UCI).
På slutten av 2015 ble det kjent at Hadeland Grand Prix skulle droppes grunnet lavt engasjement lokalt, men fra 2016 gjenoppstod rittet som Sundvolden Grand Prix, med løypene flyttet fra Hadeland til en runde rundt Tyrifjorden og start og målgang i Sundvollen-området. Nytt av året var at også juniorene fikk sin egen versjon av rittet med en noe forkortet løype.
Løypa for hovedrittet startet ved Sundvolden Hotel og gikk via Åsa, Hesselberg, Busund, Ask, Drolsum, Vikersund, Røine, Egge, Lyngås, Sylling, Røine, Sylling, Skaret, Utvika, Sundvolden Hotel og opp til målgang ved Kleivstua på toppen av Krokkleiva. De siste 4,5 km hadde en gjennomsnittlig stigning på 7,5 %. Juniorene syklet en noe kortere løype der man droppet å gå rundt Steinsfjorden og runden sør for Sylling.
Hovedrittet ble vunnet av Andreas Vangstad foran lagkameraten Carl Fredrik Hagen på Team Sparebanken Sør.
Resultater
Av 185 påmeldte ryttere i hovedrittet var det 173 som startet og 74 som fullførte.
I juniorrittet var det 65 påmeldte, 57 som startet og 42 som fullførte.
I Wish My Dreams Would Come True
I Wish My Dreams Would Come True er en sang skrevet av Ike Turner som ble spilt inn og gitt ut på albumet The Soul of Ike & Tina med Ike & Tina Turner i 1965. Sangen ble gitt ut på singel i 1967.
The Strong Way
The Strong Way er en amerikansk stumfilm fra 1917, regissert av George Kelson.
Tyskestranden skole
Tyskestranden skole, fra 1896: Bygdø skole, fra 1920: Skøyen skole (også Skøien skole) er en tidligere grunnskole beliggende på Bygdøy i Oslo etablert i 1860. Den ble nedlagt med opprettelsen av Smestad skole i 1938. Skolen var den første fastskolen i distriktet på og rundt Bygdøy. De første årene gikk skolen også under navnet Ladegårdsøen skole.
Med endringer i skolekretsene og bygging av nye skoler endret skolen navn. Den første endringen kom med deling av skolekrets i 1882, da Lilleaker skole ble bygget. I 1921 ble Bestum skole åpnet og ble egen skolekrets, og sist i 1926 da dagens Bygdøy skole ble åpnet.
Dorothy Shirley
Dorothy Shirley (født 15. mai 1939) er en britisk friidrettsutøver.
Hun representerte Storbritannia under Sommer-OL 1960, hvor hun tok sølv i høydehopp.
VM i friidrett 2019 – 10 000 meter menn
Øvelsen 10 000 meter menn ved VM i friidrett 2019 blir avholdt på Khalifa International Stadium i Doha, Qatar 6. oktober 2019.
Resultater
Løpet startet 6. oktober kl. 20:04 lokal tid.
Nazlati Mohamed Andhumdine
Hun representerte Komorene under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Drømmen om drømmen
Drømmen om drømmen er et musikkalbum med Tore Hansen, utgitt i 2009.
Søramerikansk juniormesterskap i friidrett 2011
Søramerikansk juniormesterskap i friidrett 2011 ble arrangert i Medellín i Colombia i 2011.
Critérium du Dauphiné 2014
Critérium du Dauphiné 2014 var den 66. utgaven av Critérium du Dauphiné. Rittet besto av åtte etapper, og startet med en individuell tempoetappe i Lyon 8. juni og ble avsluttet i Courchevel 15. juni.
Nils Ramsøy
Han har studert PR og kommunikasjon ved BI samt offentlig styring og ledelse ved Høgskolen i Innlandet.
Nils Ramsøy er bror av Senterparti-politiker Christina Ramsøy.
Vila Nova de Paiva
Vila Nova de Paiva er en kommune i det portugisiske distriktet Viseu.
Freguesier
Kommunen er delt inn i fem freguesier (sogn):
Møbelringen Cup 2006
Møbelringen Cup 2006 var den 6. utgaven av Møbelringen Cup og ble arrangert i Gjøvik Olympiske Fjellhall, Hamar OL-Amfi og Håkons Hall i perioden 24.–26. november 2006, som oppkjøring til Håndball-EM 2006 i Sverige.
Las Madres de la Plaza de Mayo
Las Madres de la Plaza de Mayo (engelsk: The Mothers of Plaza de Mayo) er en argentinsk dokumentarfilm fra 1985 om de argentinske Mødrene av Plaza de Mayo, hvis barn forsvant under det militære regimet til militærjuntaen fra 1976 til 1983. Regi er ved Susana Blaustein Muñoz og Lourdes Portillo.
Filmen ble nominert til en Oscar for beste dokumentar.
Mariama Sow
Mariama Sow (født 19. mai 2000) er en guineansk svømmer.
Hun representerte Guinea under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Sør-Afrika under VM i svømmesport 2009
Sør-Afrika deltok under VM i svømmesport 2009 i Roma i Italia mellom 17. juli og 2. august 2009.
Chloe Sauvourel
Chloe Sauvourel (født 18. juni 2000) er en sentralafrikansk svømmer.
Hun representerte Den sentralafrikanske republikk under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Sør-Afrika under VM i svømmesport 2007
Sør-Afrika deltok under VM i svømmesport 2007 i Melbourne i Australia mellom 17. mars og 1. april 2007.
Flikka kraftverk
Flikka kraftverk er et vannkraftverk ved Flikka i Flekkefjord kommune i Agder.
Det er et elvekraftverk som utnytter et fall på 118 meter i Flikkabekken. Inntaket er rett nedenfor Nedre Lonetjødna.
Sirdal Kraft AS eies av Aventron Norway AS.
Microchalcothea
Microchalcothea er en gruppe av biller som hører til underfamilien gullbasser (Cetoniinae) i den artsrike gruppen Scarabaeoidea. Slekten omfatter bare én kjent art.
Byafossen
Byafossen er en tettbebyggelse i Steinkjer kommune i Trøndelag. Stedet er en del av tettstedet Steinkjer, og ligger ca. fire km nordøst for Steinkjer sentrum. Grunnkretsen Byafossen hadde 594 innbyggere i 2017. Jernbanelinjen Nordlandsbanen passerer Byafossen, og Byafossen stoppested, som åpnet i 1905 og ble nedlagt i 1987, ligger her. Stasjonsbygningen ved stoppestedet ble revet i 1971. Sørøst for Byafossen er det blitt funnet flere fornminner fra merovinger- og vikingtiden, deriblant gravhauger.
Microchalcothea
Utseende
En middelsstor, litt matt metallisk grønn gullbasse.
Utbredelse
Arten er utbredt på Borneo.
Israel under EM i friidrett 2014
Israel deltok med 10 utøvere under EM i friidrett 2014 som ble arrangert 12.–17. august 2014 i Zürich. Utøvere fra Israel tok en medalje under mesterskapet.
Kongelig høyhet
Kongelig høyhet er en verdighetstittel som tildeles medlemmer av et kongehus som har plass i arvefølgen til tronen, ofte prinser og prinsesser.
Som kongelig høyhet regnes også gemalen til en regjerende dronning, samt gemalinnen til en konge dersom hun ikke har dronningtittel. Konger og dronninger tituleres majestet, men storhertuger er kongelige høyheter.
En kongelig høyhet omtales Deres Kongelige Høyhet i annen person og Hans Kongelige Høyhet eller Hennes Kongelige Høyhet (begge forkortet H.K.H.) i tredje person.
Når to eller flere slike tittelinnehavere omtales i flertall, brukes gjerne forkortelsen DD.KK.HH., Deres Kongelige Høyheter.
Bunturabie Jalloh
Hun representerte Sierra Leone under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Henri Bonnefoy
Henri Edmond Bonnefoy (født 17. oktober 1887 i Le Tremblois, død 9. august 1914 i Thann) var en fransk skytter som deltok i flere olympiske leker, 1908 i London.
Bonnefoy vant en olympisk bronsemedalje i skyting under OL 1908 i London. Han var med på det franske laget som kom på tredjeplass i lagskyting rifle 50 og 100 yards bak Storbritannia og Sverige. De andre på laget var Paul Colas, Léon Lecuyer og André Regaud. Bonnefoy skjøt 166 poeng, det var det svakeste resultatet på det franske laget.
Bonnefoy døde i strid 1914 i Tfann under første verdenskrig
Filosofiåret 1891
Filosofiåret 1891 er en oversikt over hendelser, utgivelser og personer med tilknytning til filosofi i 1891.
Niagara Falls (Ontario)
Niagara Falls er en by i provinsen Ontario i Canada.
Metopella aporpis
Metopella aporpis  er en art av slekten Metopella som er en av de mange slektene av krepsdyr i Stenothoidae-familien, som i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.
Niklas Vesterlund
Niklas Brøndsted Vesterlund Nielsen (født 6. juni 1999) er en dansk fotballspiller som spiller for.
Cowboys & Aliens
Cowboys & Aliens er en sci-fi-western/actionfilm fra 2011. Filmen er regissert av Jon Favreau, og har Daniel Craig, Harrison Ford og Olivia Wilde i hovedrollene.
Handling
Vi er på 1800-tallet, i det ville vesten. Jake Lonergan (Daniel Craig) våkner opp midt i ingenmannsland med hukommelsestap og aner ikke hvordan han har kommet dit, og langt mindre hvordan han har fått en rar våpengjenstand sittende fast på armen, eller hvordan det har seg at det ligger en rekke døde menn ligger foran ham når han våkner. Han kommer seg til nærmeste landsby, hvor han straks blir lagt merke til av oberst Dolarhyde (Harrison Ford). Oberstenen skjønner at Jake har vært i klammeri med romvesenene som har invadert landet, og at han kan bli nyttig i jakten mot dem. Sammen med Ella (Olivia Wilde) og noen flere kompanjonger drar de ut på reise for å finne ut av de merkelige hendelsene. Det blir snart klart at Ella kan ha sine egne grunner for å være med på turen.
Leif Knudtzon
Leif Knudtzon (født 23. desember 1895, død 16. juli 1925) var en norsk moderne femkjemper.
Han representerte Norge under Sommer-OL 1924, der han ble nummer 21.
Inge Mannsåker
Mannsåker ble født i Ullensvang, som sønn av folkehøgskolestyrer Jon Mannsåker og bror av Bergfrid Fjose, Dagfinn Mannsåker, Jørund Mannsåker og Vidar Mannsåker. Familien flyttet seinere til Voss og så til Oslo. Mannsåker har vært sogneprest og prost i Rana, kapellan i Ås med Bjørnebekk kursted for alkoholikere, hovedprest ved Ullevål sykehus i Oslo og sogneprest i Frogner. Over en årrekke har han hatt styreverv i Den norske Helsingforskomité for menneskerettigheter, og deltatt i konfliktløsende arbeid i Europa og Amerika.
I bøkene sine har Mannsåker vært opptatt av å klargjøre mandatet til tanken i letingen etter tro og livsverdier. Han slutter seg til Blaise Pascal sine ord om at «Det er hjertene som oppfatter Gud, og ikke forstanden».
Monika Vasiljan
Monika Vasiljan (født 8. oktober 1995) er en armensk svømmer.
Hun representerte Armenia under Sommer-OL 2016 i Rio de Janeiro, der hun ble utslått i forsøksheatet på 50 meter fri.
4. etappe av Giro d’Italia 2018
Tim Wellens vant etappen.
Olliver Smith
Olliver Smith (født 5. desember 1898, død 17. juli 1965) var en norsk moderne femkjemper.
Han representerte Norge under to OL, der han ble nummer 14 og 16.
Arne Tellefsen
Arne Tellefsen (født 13. februar 1891, død 23. desember 1973) var en norsk moderne femkjemper.
Sudbury Neutrino Observatory
Sudbury Neutrino Observatory (SNO) er et nøytrinoobservatorium beliggende ca. 2 km under bakken i en gruve i Sudbury, Ontario, Canada. Detektoren ble designet for å oppdage solnøytrinoer gjennom vekselvirkning i en stor tank med tungtvann. Detektoren ble slått på i mai 1999 og slått av 28. november 2006. Selv om det ikke lengre samles in data fortsetter SNO-prosjektet å analysere dataene som ble samlet inn i perioden.
Asteroiden 14724 SNO er oppkalt etter SNO.
Arne Tellefsen
Han representerte Norge under Sommer-OL 1920, der han ble nummer 13.
Chen Xinyi
Chen Xinyi (født 2. januar 1998) er en kinesisk svømmer.
Hun representerte Kina under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Santa Comba Dão
Santa Comba Dão er en bykommune i det portugisiske distriktet Viseu.
Freguesier
Kommunen er delt inn i seks freguesier (sogn):
Mildred Pierce (andre betydninger)
Mildred Pierce er en roman skrevet av James M. Cain. Den har blitt filmatisert to ganger:
Muhsin Al-Ramli
Muhsin Al-Ramli (محسن الرملي; født 7. mars 1967) er en irakisk forfatter og poet. Han er i eksil i Spania siden 1995. Han har doktorgrad i Filosofi og litteratur. Han jobber også som oversetter og har oversatt flere spanske klassikere til arabisk. Han er grunnlegger og har vært redaktør i det kulturelle magasinet ALWAH siden 1997. Han jobber til daglig som professor ved Saint Louis University i Madrid. Han er bror til forfatteren og poeten Hassan Mutlak.
Trygve Ræder
Trygve Ræder (født 23. desember 1898 i Rissa, død 24. februar 1982 i Trondheim) var en norsk skolemann. Han var cand. philol. fra Universitetet i Oslo i 1925 med historie hovedfag og tysk og norsk bifag. Ræder var lektor ved Trondheim katedralskole fra 1926, ved Vestheim skole fra 1933, ved Oslo katedralskole fra 1938 og rektor ved Orkdal landsgymnas fra 1946 til 1968.
Ræder ble dr. philos i 1937 med en avhandling om Ernst Sars, og han var medlem av Det Kongelige Norske Videnskabers Selskab.
Tonkin Island
Tonkin Island er en smal, isdekt øy som ligger 20 km sørøst for Choyce Point på Bowman Coast i Larsen isbrem. Øya er merket med isfrie fjelltopper i hver ende. Øya ble oppdaget og fotografert fra luften av U.S. Antarctic Service (USAs) i 1940 og ble kartlagt av Falkland Islands Dependencies Survey (FIDS) i 1947 og oppkalt etter John E. Tonkin, assistent i FIDS ved Stonington Island, 1945–47. Den ble kalt Lewis Island av Ronne antarktiske forskingsekspedisjon (RARE) etter at det ble tatt flere flyfoto i 1947. Navnene Isla Mateo de Toro Zambrano og Isla Riquelme viser til de nordlige og sørlige deler av denne øya, som er vist som to øyer på et chilensk kart fra 1947.
N.P.C. Holsøe
Niels Peder Christian Holsøe (født 27. november 1826 i Øster Egesborg, død 1. januar 1895 i København) var en dansk arkitekt. Han var faren til malerne Carl og Niels Holsøe og onkel til arkitekten Poul Holsøe.
Bakgrunn
Han var sønn av sogneprest Lauritz Christian Holsøe (1789-1862) og Vilhelmine Euphrosyne Margrethe, født Feddersen (1797-1871).
Holsøe arbeidet først som murer og ble murersvenn i 1846. Han tegnet privat hos G.F. Hetsch og gikk deretter på Kunstakademiet i København i årene 1842-49 og 1851-52 (avbrutt av hans deltakelse i første slesvigske krig 1849-50). Han vant den lille sølvmedalje i 1847 og avsluttede i 1853 studiene på Kunstakademiet med den store sølvmedalje. Han arbeidet deretter sammen med Bernhard Seidelin, blant annet med Helsingør rådhus (1853-55). Han konkurrerte for å få gullmedalje, men ute å lykkes. Hans møte med Johan Daniel Herholdt og Herholdts inspirasjon fra italiensk renessanse satte også varige spor Holsøes arkitektur. I 1848 og 1853 deltok han i Charlottenborg Forårsudstilling, og i 1859 fore­tok han en studiereise til utlandet.
Karriere
Han drev egen arkitektvirksomhet fra 1855, og 1860-61 sto han for han Marienlyst Badehotel, 1875-76 Ugerløse kirke og i årenes løp en rekke villaer og private hus i og ved ulike danske byer, samt posthusene i Årup, Odense, Fåborg, Assens, Thisted, Skælskør og Helsingør.
Hans hovedvirksomhet var som jernbanearkitekt. I årene fra 1861 til 1892 var han ansatt ved Indenrigsministeriets kontroll med statsbanene og sto for oppføringen av alle stasjonsbygningene på de jysk-fynske baneanlegg (bortsett fra strekningen Aarhus-Randers og en rekke jernbanegårder tegnet av Thomas Arboe) og senere portalene ved Masnedsundbroen, samt de nye stasjonsbygningene i Lyngby og Helsingør (begge sammen med Heinrich Wenck) samt bygningene på strekningerne Slagelse-Næstved og Dalmose-Skælskør. Ved de fleste av disse bygningene tok Holsøe utgangspunkt i med Herholdts københavnske banegård (Københavns andre banegård 1863-64) og anvendte murstein som hovedmateriale.
1869 ble han utnevnt til ridder av Dannebrog og 1892 ble han tildelt Dannebrogordenens hederstegn. En øyesykdom tvang ham i 1892 til slutte som arkitekt.
Holsøe giftet seg 15. mai 1862 på Frederiksberg med Emilie Charlotte Klentz (født 3. august 1833 i København, død 1. november 1905 i Lyngby), datter av bakermester Gotfred Christian Vilhelm Klentz og Ane Cathrine Drastrup.
Holsøe er begravet på Frederiksberg Ældre Kirkegård.
Henrik Norby
Henrik Norby (født 18. mars 1889, død 28. oktober 1964) var en norsk moderne femkjemper.
Awa Ly N’diaye
Awa Ly N'diaye (født 15. januar 2000) er en senegalesisk svømmer.
Hun representerte Senegal under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Henrik Norby
Han representerte Norge under Sommer-OL 1912, der han ikke fullførte.
Sør-Afrika under VM i svømmesport 2011
Sør-Afrika deltok under VM i svømmesport 2011 i Shanghai i Kina mellom 24. og 31. juli 2011.
Morenejord
Morenejord, morene eller aur er en jordart som er avsatt av en isbre som har dannet en morene.
Morenejord kjennetegnes av en usortert blanding av ulike partikkelstørrelser, fra leirpartikler mindre enn 0,002 mm til blokker større enn 25 cm. De mindre partiklene som innhyller de større partiklene kalles «matrise» og de større partiklene kalles «blokk». Morenejord kan deles inn i blokkrik eller matriserik morenejord avhengig av dens sammensetning. Morenejord er ikke lagdelt i særlig grad.
Følling (Steinkjer)
Følling er ei grend og et sogn i Steinkjer kommune i Trøndelag. Følling ligger ca. 10 km nord for Steinkjer sentrum, mellom innsjøene Lømsen i vest og Snåsavatnet i øst. Stedet ligger langs Europavei 6. Følling sogn tilhører Stiklestad prosti i Nidaros bispedømme. Følling kirke fra 1726 ligger i grenda.
Wilds Nunatak
Wilds Nunatak er en ensom nunatak som ligger 3,7 km vest for sørenden av Frontier Mountain i Victoria Land. Den ble kartlagt av U.S. Geological Survey (USGS) etter landmålinger og flyfoto tatt av U.S. Navy i 1960-64 og navnsatt av Advisory Committee on Antarctic Names (US-ACAN) etter Ronald F. Wilds, som varen flymaskinist i U.S. Navy-skvadronen VX-6 ved McMurdo-basen i 1966.
Bergelaks AS
Bergelaks AS er et selskap som driver med fiskeoppdrett på Byrknesøyna i Gulen kommune i Sogn og Fjordane. Birger Berge startet selskapet i 1960.
KV47
KV47, befinner seg i Kongenes dal i Egypt, ble brukt som gravsted til faraoen Siptah i det 19. dynastiet, selv om Siptahs mumie ble funnet i KV35. KV47 ble oppdaget i 18. desember 1905 av Edward R. Ayrton. Theodore M. Davis, Ayrtons sponsor utga en beskrivelse oppdagelsen av funnstedet og utgravningen i 1908.
Ayrton stoppet sin utgravning i 1907 av sikkerhetsmessige grunner, og Harry Burton vendte tilbake i 1912 for å grave videre.
Christian Fr. Stabell
Christian Fredrik Lawrence Stabell (født 20. februar 1947) er en norsk lokalavisredaktør.
Han ble født i London og vokste opp på Sydneshaugen i Bergen. Stabell var redaktør for nynorskavisen Midhordland i Os fra 1973 til 1987, da det i forbindelse med endringer på eiersiden oppsto en strid i avisen. Stabell opplevde at eierne ville sensurere innhold i avisen og sluttet på dagen.
Deretter startet han en ny, konkurrerende avis Os og Fusaposten og fikk følge av ni ansatte fra den gamle avisen. Stabell var redaktør og daglig leder for Os og Fusaposten til han gikk av med pensjon i 2015.
Stabell har vært styremedlem og også styreleder i Landslaget for lokalaviser) (LLA) og har mottatt LLAs hederpris.
I 2009 ble Stabell tildelt Nynorsk redaktørpris.
São João da Pesqueira
São João da Pesqueira er en kommune i det portugisiske distriktet Viseu.
Amalasunta
Amalasunta (født ca. år 495, død 30. april 534 eller år 535), også omtalt som Amalasuintha eller Amalasuntha var en østgotisk dronning og regent. Hun regjerte østgoterne som regent, da hennes sønn var mindreårig, i årene 526 til 534, og så regjerende dronning fra årene 534 til 535. Hun var den yngste datteren til Teoderik den store, og trodde sterkt på å bevare romerske dyder og verdier. Hun er mest kjent for sitt diplomatiske forhold til Justinian I, som invaderte Italia etter hennes attentat.